
ประกาศคณะกรรมการสอบคัดเลือกเพื่อแต่งตั้งพนักงานส่วนตำบลให้ดำรงตำแหน่งบริหารต่างสายงาน
และตำแหน่งผู้ปฏิบัติให้ดำรงตำแหน่งบริหารขององค์การบริหารส่วนตำบลเทพราช
เรื่อง     กำหนดวันเวลา สถานที่สอบ และระเบียบเกี่ยวกับการสอบคัดเลือก
..........................................................

อาศัยอำนาจตามความในข้อ  ๘๙ แห่งประกาศ ก.อบต.จังหวัดนครศรีธรรมราช เรื่อง หลักเกณฑ์และเงื่อนไขเกี่ยวการบริหารงานบุคคลของการบริหารส่วนตำบล ลงวันที่ ๙ ธันวาคม ๒๕๔๕ รวมทั้งฉบับที่แก้ไขเพิ่มเติม ประกอบกับมติที่ประชุมคณะกรรมการสอบคัดเลือกเพื่อแต่งตั้งพนักงานส่วนตำบลให้ดำรงตำแหน่งบริหารต่างสายงาน   และตำแหน่งผู้ปฏิบัติให้ดำรงตำแหน่งบริหารขององค์การบริหารส่วนตำบลเทพราช ในการประชุม ครั้งที่ ๒/๒๕๕๓ เมื่อ วันที่ ๑๙ พฤศจิกายน ๒๕๕๓ คณะกรรมการสอบคัดเลือกฯ  จึงกำหนดวัน  เวลา สถานที่สอบ และระเบียบเกี่ยวกับการสอบ  ดังต่อไปนี้
1. กำหนดวัน  เวลาและสถานที่สอบคัดเลือก
	วัน เวลา สอบ
	วิชาที่สอบ
	สถานที่สอบ

	วันที่ ๑๑ ธันวาคม ๒๕๕๓                                                                                        
	
	ห้องประชุมสำนักงานส่งเสริมการปกครองท้องถิ่นอำเภอเมืองนครศรีธรรมราช

	เวลา๑๐.๓๐-๑๒.๐๐ น.               
	ความรู้ความสามารถทั่วไป (ภาค ก)                   
	

	เวลา ๑๓.๐๐-๑๔.๓๐ น.               
	ความรู้ความสามารถเฉพาะตำแหน่ง(ภาค ข)   
	

	เวลา ๑๕.๐๐น. เป็นต้นไป           
	ความเหมาะสมกับตำแหน่ง(ภาค ค)
	



สำหรับรายละเอียดที่นั่งสอบให้ผู้มีสิทธิเข้าสอบ ตรวจสอบได้จากป้ายประชาสัมพันธ์หน้าห้องสอบ
2. ระเบียบเกี่ยวกับการสอบ
การสอบภาควิชาความรู้ความสามารถทั่วไป (ภาค ก )  และวิชาความรู้ความสามารถทั่วไปที่
เฉพาะตำแหน่ง (ภาค ข )  คณะกรรมการดำเนินการสอบฯ จะดำเนินการสอบตามที่กำหนดไว้ในหลักสูตรและวิธีการสอบ (เอกสารแนบท้าย) และให้ผู้สอบคัดเลือกปฏิบัติตามคำลั่ง ระเบียบ และวิธีการสอบตามที่กำหนดไว้ ดังนี้
(1) การแต่งกายเครื่องแบบสีกากีคอพับแขนยาว
(2) ผู้เข้าสอบคัดเลือกจะต้องเตรียมปากกาสีน้ำเงินหรือดำ และยางลบ มาเพื่อใช้ในการทำข้อสอบ
(3) ต้องนำบัตรประจำตัวพนักงานส่วนตำบลและบัตรประจำตัวสอบ ไปในวันสอบคัดเลือกเพื่อ
แสดงตน  หากไม่มีบัตรดังกล่าว กรรมการจะพิจารณาไม่อนุญาตให้เข้าสอบก็ได้
(4) ไปถึงสถานที่สอบก่อนกำหนดเวลาเข้าสอบในแต่ละวิชา และจะเข้าห้องสอบได้ต่อเมื่อได้รับ
คำสั่งประกาศจากเจ้าหน้าที่คุมห้องสอบให้เข้าห้องสอบได้ ผู้เข้าสอบคัดเลือกที่ไปถึงห้องสอบ หลังจากที่ได้เริ่มสอบวิชาใดไปแล้ว ๓๐ นาที จะไม่ได้รับอนุญาตให้เข้าสอบในวิชานั้น
(5) ห้ามมิให้ผู้เข้าสอบคัดเลือก ออกจากห้องสอบก่อน ๔๕ นาที นับแต่เริ่มให้ทำข้อสอบ
(6) ผู้เข้าสอบจะต้องนั่งสอบตามที่นั่งสอบและห้องสอบตามที่กำหนด ผู้ใดนั่งสอบผิดที่ในวิชาใด
จะไม่ได้การตรวจให้คะแนนสำหรับวิชานั้น
(7) ห้ามนำหนังสือ หรือตำรา หรือเอกสารอื่นใดเข้าไปในห้องสอบ
(8) ห้ามนำเครื่องคำนวณ  เครื่องมือสื่อสารอิเล็กทรอนิกส์ทุกชนิดเข้าไปในห้องสอบ
(9) เมื่ออยู่ในห้องสอบ ต้องไม่พูดหรือติดต่อกับผู้เข้าสอบอื่นหรือบุคคลภายนอก และจะออก
จากห้องสอบได้ก็ต่อเมื่อได้รับอนุญาตจากกรรมการหรือเจ้าหน้าที่ประจำห้องสอบแล้วเท่านั้น
(10)  ไม่สูบบุหรี่ในห้องสอบ
(11)  ให้กรอกข้อความในกระดาษให้ครบถ้วน เขียนเลขประจำตัวนั่งสอบ และชื่อ-สกุล เฉพาะ
ในที่กำหนดให้เท่านั้น
(12)  เมื่อส่งกระดาษคำตอบให้ตรวจสอบให้แน่นอนอีกครั้งหนึ่ง หากสงสัยประการใดให้สอบ
ถามกรรมการหรือเจ้าหน้าที่ประจำห้องสอบ
(13)  เมื่อจะส่งกระดาษคำตอบก่อนหมดเวลาให้ยกมือขึ้น เพื่อให้กรรมการหรือเจ้าหน้าที่
ประจำห้องสอบทราบ  ห้ามลุกจากที่นั่งไปส่งกระดาษคำตอบด้วยตนเอง
(14)  เมื่อหมดเวลาทำคำตอบในวิชาหนึ่งๆจะมีสัญญาณแจ้งให้ทราบ ผู้เข้าสอบจะต้องหยุดทำ
คำตอบทันที และต้องรอให้กรรมการหรือเจ้าหน้าที่ประจำห้องสอบเก็บกระดาษคำตอบและข้อสอบคืนเสียก่อน จึงออกจากห้องสอบได้ 
(15)  ห้ามนำกระดาษคำตอบหรือข้อสอบที่เหลือออกจากห้องสอบเป็นอันขาด
(16)  เมื่อออกจากห้องสอบแล้วต้องไม่ติดต่อหรือกระทำการใดๆ อันเป็นการรบกวนผู้ที่ยังสอบอยู่
(17)  ต้องเชื่อฟังและปฏิบัติตามคำลั่ง        และคำแนะนำของกรรมการหรือเจ้าหน้าที่ประจำ
ห้องสอบโดยเคร่งครัด ผู้ใดฝ่าฝืนระเบียบและวิธีการสอบคัดเลือกนี้ หรือทุจริต หรือพยายามทุจริตในการสอบคณะกรรมการสอบคัดเลือกอาจพิจารณาสั่งไม่ให้ตรวจคำตอบเฉพาะวิชาใดวิชาหนึ่งหรือทุกวิชาก็ได้
3. การสอบภาคความเหมาะสมกับตำแหน่ง (สอบสัมภาษณ์)

ผู้สมัครสอบต้องเข้าสอบภาคความรู้ความสามารถทั่วไป (ภาค ก)  และภาคความรู้ความสามารถที่ใช้เฉพาะตำแหน่ง (ภาค ข) ก่อน  จึงจะมีสิทธิสอบภาคความเหมาะสมกับตำแหน่ง (สอบสัมภาษณ์) ผู้ใดไม่ปฏิบัติตามระเบียบและวิธีการสอบนี้ หรือผู้ใดสุจริต หรือพยายามทุจริต อาจไม่ได้รับอนุญาตให้เข้าสอบ และคณะกรรมการสอบคัดเลือกฯจะพิจารณาสั่งงดการให้คะแนนเฉพาะวิชาใดวิชาหนึ่งหรือทุกวิชา
ประกาศ  ณ  วันที่  ๒๙  พฤศจิกายน  พ.ศ. ๒๕๕๓



       สมศักดิ์  ราโชกาญจน์
(นายสมศักดิ์  ราโชกาญจน์)
ผู้ทรงคุณวุฒิใน ก.อบต.  จังหวัดนครศรีธรรมราช
ประธานคณะกรรมการสอบคัดเลือกเพื่อแต่งตั้งพนักงานส่วนตำบล
ให้ดำรงตำแหน่งบริหารต่างสายงานและตำแหน่งผู้ปฏิบัติให้ดำรงตำแหน่งบริหาร
ขององค์การบริหารส่วนตำบลเทพราช
หลักสูตรและวิธีการสอบคัดเลือกเพื่อแต่งตั้งพนักงานส่วนตำบลให้ดำรงตำแหน่งบริหารต่างสายงาน
และตำแหน่งผู้ปฏิบัติให้ดำรงตำแหน่งบริหารขององค์การบริหารส่วนตำบลเทพราช
(แนบทายประกาศคณะกรรมการสอบคัดเลือกฯ ลงวันที่ ๒๕ พฤศจิกายน ๒๕๕๓)
1. ภาคความรู้ความสามารถทั่วไป (ภาค ก)  คะแนนเต็ม  ๑๐๐  คะแนน
       
ให้ทดสอบความรู้ความเข้าใจที่ต้องการ  ตามแนวทางที่ระบุไว้ในมาตรฐานกำหนดตำแหน่ง โดย
วิธีสอบข้อเขียน  ประกอบด้วย
1. รัฐธรรมนูญแห่งราชอาณาจักรไทย  พุทธศักราช ๒๕๕๐
2. พระราชบัญญัติกำหนดแผนและขั้นตอนการกระจายอำนาจให้แก่องค์การปกครองส่วนท้องถิ่น
พ.ศ.๒๕๔๒ และที่แก้ไขเพิ่มเติมจนถึงปัจจุบัน
3. พระราชบัญญัติข้อมูลข่าวสารของราชการ  พ.ศ. ๒๕๔๐
4. พระราชบัญญัติวิธีปฏิบัติราชการทางการปกครอง  พ.ศ.  ๒๕๓๙
5. พระราชกฤษฎีกาว่าด้วยหลักเกณฑ์และวิธีการบริหารกิจการบ้านเมืองที่ดี  พ.ศ. ๒๕๔๖
6. พระราชบัญญัติระเบียบบริหารราชการแผ่นดิน  พ.ศ.๒๕๓๖ และที่แก้ไขเพิ่มเติมจนถึงปัจจุบัน
7. ระเบียบสำนักนายกรัฐมนตรี ว่าด้วยงานสารบรรณ พ.ศ. ๒๕๒๖ และที่แก้ไขเพิ่มเติมจนถึง
ปัจจุบัน
8. พระราชบัญญัติความรับผิดชอบทางละเมิดของเจ้าหน้าที่ พ.ศ. ๒๕๓๙
9. ความรู้เกี่ยวกับเหตุการณ์ปัจจุบันด้านการเมือง  เศรษฐกิจและสังคม
10. ระเบียบกฎหมายอื่นๆ ที่เกี่ยวข้อง
2. ภาคความรู้ความสามารถที่ใช้เฉพาะตำแหน่ง  (ภาค ข ) คะแนน ๑๐๐ คะแนน
 
ให้ทดสอบความรู้ความสามารถที่ต้องการ  ตามแนวทางที่ระบุไว้ในมาตรฐานกำหนดตำแหน่งโดยวิธีสอบข้อเขียน  ประกอบด้วย
1. พระราชบัญญัติสภาตำบลและการบริหารส่วนตำบล พ.ศ. ๒๕๓๗ และที่แก้เพิ่มเติมจนถึง
ปัจจุบัน
2. พระราชบัญญัติระเบียบบริหารงานบุคคลส่วนท้องถิ่น  พ.ศ. ๒๕๔๒
3. ระเบียบกระทรวงมหาดไทย ว่าด้วยวิธีการงบประมาณขององค์การบริหารส่วนท้องถิ่น พ.ศ.
๒๕๔๑ และที่แก้ไขเพิ่มเติมจนถึงปัจจุบัน
4. พระราชบัญญัติการเลือกตั้งสมาชิกสภาท้อองถิ่นหรือผู้บริหารท้องถิ่น พ.ศ. ๒๕๔๕
5.  ระเบียบกระทรวงมหาดไทย ว่าด้วยข้อบังคับการประชุมสภาท้องถิ่นพ.ศ.๒๕๔๗
6. ระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น 
พ.ศ.๒๕๔๘
7. ระเบียบมหาดไทยว่าด้วยการรับเงิน การเบิกจ่าย การฝากเงิน  การเก็บรักษาเงินและการตรวจ
เงินขององค์กรปกครองส่วนท้องถิ่น  พ.ศ. ๒๕๔๗  และที่แก้ไขเพิ่มเติมจนถึงปัจจุบัน
8. ระเบียบกระทรวงมหาดไทย  ว่าด้วยการพัสดุของหน่วยการบริหารราชการส่วนท้องถิ่น 
พ.ศ.  ๒๕๓๕ และที่แก้ไขจนถึงปัจจุบัน
9. ประกาศคณะกรรมการพนักงานส่วนตำบลจังหวัดนครศรีธรรมราช(ก.อบต.จังหวัด) เรื่อง 
หลักเกณฑ์และเงื่อนไขเกี่ยวกับการบริหารงานบุคคลขององค์การบริหารส่วนตำบลลงวันที่ ๙ ธันวาคม พ.ศ.  ๒๕๔๕  และที่แก้ไขเพิ่มเติมจนถึงปัจจุบัน
10. ระเบียบ/กฎหมายอื่นๆ ที่เกี่ยวข้อง
๓.  ภาคความเหมาะสมกับตำแหน่ง  (ภาค ค)   คะแนนเต็ม ๑๐๐ คะแนน

ให้ทดสอบความเหมาะสมกับตำแหน่ง โดยพิจารณาจากความรอบรู้ แนวความคิดและ ความคิดเห็น ด้วยวิธีสอบสัมภาษณ์ ในเรื่องต่าง ๆ ดังนี้
1. ความรอบรู้ในตำแหน่งที่จะแต่งตั้ง กฎหมายหรือระเบียบที่เกี่ยวข้องกับองค์การบริหาร
ส่วนตำบล รวมทั้งความรู้เกี่ยวกับเหตุการณ์ปัจจุบันทางเศรษฐกิจ สังคม การเมือง
2. วิสัยทัศน์
3. ความรอบรู้ในการบริหาร
4. การบริหารงานบุคคล
5. การบริหารงานอย่างมืออาชีพ
6. ปฏิภาณไหวพริบ
7. บุคลิกภาพและภาวะผู้นำ






